ગાંધીનગર, 30 જુલાઇ: નરેન્દ્ર મોદીએ ગુજરાત સહકારી મહાસંમેલનનું ઉદ્દઘાટન કરતાં ગુજરાતના સહકારી ક્ષેત્રના શુધ્ધિકરણની સતત પ્રક્રિયા વધુ વેગવાન બનાવવાનું પ્રેરક આહ્‌વાન કર્યું હતું. નરેન્દ્ર મોદીએ જણાવ્યું કે ગુજરાતની સહકારી પ્રવૃત્તિનો ઇતિહાસ ચાર-પાંચ પેઢીઓની નિષ્ઠાની નીંવ ઉપર ઉભો છે અને વર્તમાન પેઢીએ પણ સહકારીતાની ભાવનાના શુધ્ધિકરણનું સંવર્ધન કરવા જાગૃતિપૂર્વક પ્રયાસો કર્યા છે તેમ તેમ જણાવ્યું હતું.